CELEX: 62018TN0108
Language: sl
Date: 2018-02-22 00:00:00
Title: Zadeva T-108/18: Tožba, vložena 22. februarja 2018 – Universität Koblenz-Landau/Komisija in Exekutivagentur Bildung, Audiovisuelles und Kultur

14.5.2018   
            
            
               SL
            
            
               Uradni list Evropske unije
            
            
               C 166/32
            
         Tožba, vložena 22. februarja 2018 – Universität Koblenz-Landau/Komisija in Exekutivagentur Bildung, Audiovisuelles und Kultur
   (Zadeva T-108/18)
   (2018/C 166/42)
   Jezik postopka: nemščina
   
      Stranke
   
   
      Tožeča stranka: Universität Koblenz-Landau (Mainz, Nemčija) (zastopnika: C. von der Lühe in I. Michel, odvetnika)
   
      Toženi stranki: Evropska komisija in Exekutivagentur Bildung, Audiovisuelles und Kultur
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               sklep toženih strank, izdan 21. decembra 2017 pod št. OF/2016/0720-EACEA UKOLD, razglasi za ničen;
            
         
               —
            
            
               sklep toženih strank, izdan 7. februarja 2018 pod št. OF/2016/0720, razglasi za ničen;
            
         
               —
            
            
               odloži izvršitev sklepov toženih strank št. OF/2016/0720 z dni 21. decembra 2017 in 7. februarja 2018 ter obvestila toženih strank o dolgovanem znesku št. 3241802552 z dne 13. Februar 2018 do pravnomočnosti odločitve o tožbi zoper ničnost sklepov, ki se ju s tožbo izpodbija; ter
            
         
               —
            
            
               toženi stranki naloži plačilo stroškov postopka.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja štiri tožbene razloge.
   
               1.
            
            
               Prvi tožbeni razlog: kršitev načela pravice do izjave
               Tožeča stranka graja, da je bil sprejet prezgoden dokončen sklep, čeprav je bilo znano, da ta stranka ob sprejetju sklepa brez svoje krivde objektivno ni mogla predložiti dokumentov, s katerimi bi dokazala ustrezno porabo sredstev. Poleg tega naj bi nekrivdna objektivna nemožnost tožeče stranke predložiti dodatne informacije in dokaze bila zgolj začasna.
            
         
               2.
            
            
               Drugi tožbeni razlog: napačna uporaba evropskega prava
               Poleg tega naj bi bila naloga za izterjavo v nasprotju s členom 5(4) PDEU, členom 135(4) finančne uredbe in sporazumom med strankami, saj naj materialni pogoji za izterjavo, ki so v njih določeni, ne bi bili izpolnjeni.
            
         
               3.
            
            
               Tretji tožbeni razlog: pomanjkljiva obrazložitev ukrepov za izterjavo
               Naloga za izterjavo naj bi vsebovala le površinske in splošne ugotovitve, ne pa preučitve obravnavane zadeve, in naj ju zato vsebinsko ne bi bilo mogoče razumeti.
            
         
               4.
            
            
               Četrti tožbeni razlog: kršitev načela sorazmernosti
               Izterjava celotnega zneska naj bi bila lahko ultima ratio le v posebnim izjemnih okoliščinah, ki pa naj ne bi bile podane.